CELEX: 62022TN0125
Language: bg
Date: 2022-03-08 00:00:00
Title: Дело T-125/22: Жалба, подадена на 8 март 2022 г. — RT France/Съвет

4.4.2022   
            
            
               BG
            
            
               Официален вестник на Европейския съюз
            
            
               C 148/47
            
         
      Жалба, подадена на 8 март 2022 г. — RT France/Съвет
      (Дело T-125/22)
      (2022/C 148/64)
      Език на производството: френски
      
         Страни
      
      
         Жалбоподател: RT France (Булон-Биянкур, Франция) (представител: E. Piwnica, avocat)
      
         Ответник: Съвет на Европейския съюз
      
         Искания
      
      Жалбоподателят иска от Общия съд:
      
                  —
               
               
                  да отмени Решение (ОВППС) 2022/351 на Съвета от 1 март 2022 година за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна;
               
            
                  —
               
               
                  да отмени Регламент (ЕС) 2022/350 на Съвета от 1 март 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна;
               
            
                  —
               
               
                  да осъди Съвета на Европейския съюз да понесе изцяло съдебните разноски,
               
            както и всички правни последици.
      
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е изведено от обстоятелството, че ответникът не е зачел правото на защита и принципа на състезателното начало, гарантирани с членове 41 и 48 от Хартата на основните права на Европейския съюз.
               
            
                  2.
               
               
                  Второто основание е изведено от обстоятелството, че ответникът не е зачел свободата на изразяване на мнение и на информация, гарантирана с член 11 от Хартата на основните права.
               
            
                  3.
               
               
                  Третото основание е изведено от обстоятелството, че ответникът не е зачел свободата на стопанска инициатива, защитена с член 16 от Хартата на основните права.
               
            
                  4.
               
               
                  Четвъртото основание е изведено от обстоятелството, че ответникът не е зачел принципа на недопускане на дискриминация, установен в член 21 от Хартата на основните права.